CELEX: 62018CN0101
Language: lv
Date: 2018-02-12 00:00:00
Title: Lieta C-101/18: Lūgums sniegt prejudiciālu nolēmumu, ko 2018. gada 12. februārī iesniedza Consiglio di Stato (Itālija) – Idi Srl/Arcadis – Agenzia Regionale Campana Difesa Suolo

14.5.2018   
            
            
               LV
            
            
               Eiropas Savienības Oficiālais Vēstnesis
            
            
               C 166/19
            
         Lūgums sniegt prejudiciālu nolēmumu, ko 2018. gada 12. februārī iesniedza Consiglio di Stato (Itālija) – Idi Srl/Arcadis – Agenzia Regionale Campana Difesa Suolo
   
   (Lieta C-101/18)
   (2018/C 166/25)
   Tiesvedības valoda – itāļu
   
      Iesniedzējtiesa
   
   
      Consiglio di Stato
   
   
      Pamatlietas puses
   
   
      Prasītāja: Idi Srl
   
   
      Atbildētāja: Arcadis – Agenzia Regionale Campana Difesa Suolo
   
   
      Prejudiciālie jautājumi
   
   
            
               1)
            
            
               Vai ar Direktīvas 2004/18/EK (2004. gada 31. marts (1)) 45. panta 2. punkta a) un b) apakšpunktu ir saderīgs tas, ka par “tiesas procesu” uzskata kompetentajā tiesā iesniegtu parādnieka pieteikumu par preventīvu vienošanos ar kreditoriem?
            
         
            
               2)
            
            
               Vai ar iepriekš minēto tiesisko regulējumu ir saderīgs tas, ka parādnieka atzīšanās par atrašanos maksātnespējas situācijā un vēlme iesniegt “baltās” preventīvās vienošanās (kuras īpašības ir tikušas precizētas) lūgumu tiek uzskatīta par iemeslu izslēgšanai no publiskā iepirkuma procedūras, tik plaši interpretējot jēdzienu “ir tiesas process” iepriekš minētā Kopienas tiesiskā regulējuma izpratnē (direktīvas 45. pants) un valsts tiesiskā regulējuma izpratnē (Leģislatīvā dekrēta Nr. 163-2006 38. pants)?”
            
         
      (1)  Eiropas Parlamenta un Padomes Direktīvas 2004/18/EK (2004. gada 31. marts), par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru (OV L 134, 114. lpp.).